CELEX: C2004/179/02
Language: el
Date: 2004-07-10 00:00:00
Title: Απόφαση του Δικαστηρίου (τέταρτο τμήμα), της 27ης Μαΐου 2004, στην υπόθεση C-398/02: Επιτροπή των Ευρωπαϊκών Κοινοτήτων κατά Βασιλείου της Ισπανίας («Παράβαση κράτους μέλους — Οδηγία 75/442/ΕΟΚ — Περιβάλλον — Διαχείριση στερεών αποβλήτων»)

10.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/1
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τέταρτο τμήμα)
   της 27ης Μαΐου 2004
   στην υπόθεση C-398/02: Επιτροπή των Ευρωπαϊκών Κοινοτήτων κατά Βασιλείου της Ισπανίας (1)
   
   («Παράβαση κράτους μέλους - Οδηγία 75/442/ΕΟΚ - Περιβάλλον - Διαχείριση στερεών αποβλήτων»)
   (2004/C 179/02)
   Γλώσσα διαδικασίας: η ισπανική
   Στην υπόθεση C-398/02, Επιτροπή των Ευρωπαϊκών Κοινοτήτων, εκπροσωπούμενη από τους G. Valero και Μ. Κωνσταντινίδη, κατά Βασιλείου της Ισπανίας, εκπροσωπούμενου από την L. Fraguas Gadea, με αντικείμενο να αναγνωρισθεί ότι το Βασίλειο της Ισπανίας, μη λαμβάνοντας τα αναγκαία μέτρα προκειμένου να διασφαλίσει, ως προς τον χώρο αποθέσεως αποβλήτων της La Bañeza (Ισπανία), την εφαρμογή των άρθρων 4, 9 και 13 της οδηγίας 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων (ΕE ειδ. έκδ. 15/001, σ. 86), όπως τροποποιήθηκε με την οδηγία 91/156/ΕΟΚ του Συμβουλίου, της 18ης Μαρτίου 1991 (EE L 78, σ. 32), παρέβη τις υποχρεώσεις που υπέχει από την εν λόγω οδηγία, το Δικαστήριο (τέταρτο τμήμα), συγκείμενο από τους J. N. Cunha Rodrigues (εισηγητή), πρόεδρο τμήματος, J.-P. Puissochet και F. Macken, δικαστές, γενικός εισαγγελέας: L. A. Geelhood, γραμματέας: R. Grass, εξέδωσε στις 27 Μαΐου 2004 απόφαση με το ακόλουθο διατακτικό:
   
               1.
            
            
               Το Βασίλειο της Ισπανίας, μη λαμβάνοντας τα αναγκαία μέτρα προκειμένου να διασφαλίσει, ως προς τον χώρο αποθέσεως αποβλήτων της La Bañeza (Ισπανία), την εφαρμογή των άρθρων 4, 9 και 13 της οδηγίας 75/442/ΕΟΚ του Συμβουλίου, της 15ης Ιουλίου 1975, περί των στερεών αποβλήτων, όπως τροποποιήθηκε με την οδηγία 91/156/ΕΟΚ του Συμβουλίου, της 18ης Μαρτίου 1991, παρέβη τις υποχρεώσεις που υπέχει από την εν λόγω οδηγία.
            
         
               2.
            
            
               Το Βασίλειο της Ισπανίας καταδικάζεται στα δικαστικά έξοδα.
            
         
      (1)  EE C 323 της 21.12.2002.